Diari Oficial de la Generalitat Valenciana


Sumari del DOGV 3871, del 06-11-2000 (2000/8822)

RESOLUCIÓ de 10 d'octubre de 2000, de la Conselleria de Medi Ambient, per la qual es concedeixen ajudes destinades a indemnitzar la incorporació de terrenys a la xarxa de microreserves de flora i a l'execució d'inversions en aquestes zones.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3871

Data del DOGV
:   06-11-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/8822


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 10 d'octubre de 2000, de la Conselleria de Medi Ambient, per la qual es concedeixen ajudes destinades a indemnitzar la incorporació de terrenys a la xarxa de microreserves de flora i a l'execució d'inversions en aquestes zones. [2000/Q8822]
  
Vista l'Ordre de 25 de febrer de 1999, de la Conselleria de Medi Ambient, per la qual s'estableix un règim d'ajudes destinades a indemnitzar la incorporació de terrenys a la xarxa de microreserves de flora i a l'execució d'inversions en aquestes zones, i es convoca la concessió de subvencions per a 1999, publicada en el Diari Oficial de la Generalitat Valenciana número 3.462, de 26 de març de 1999.
  
Atés que per a la convocatòria de l'any 2000 s'han presentat 16 sol·licituds, que s'han tramitat segons el que s'estableix en la base huitena de l'annex I de l'esmentada ordre.
  
A la vista de l'acta elevada per la comissió de valoració establida en l'ordre, i en virtut de les competències que m'atribueixen l'article 35 de la Llei 5/1983, de 30 de desembre, del Govern Valencià, i l'article 47.3 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, resolc:
  
Primer
  
Concedir les ajudes que es detallen en els annexos I i II. Per al lliurament de les quanties concedides és necessària la justificació de les activitats d'acord amb el que s'estableix en l'annex VI de l'Ordre de 25 de febrer de 1999 esmentada.
  
Segon
  
Denegar les ajudes per a les activitats detallades en l'annex III, pels motius que s'hi indiquen.
  
Tercer
  
Ordenar, d'acord amb el punt 8.10 de la base huitena de l'Ordre de 25 de febrer de 1999 esmentada, l'inici dels expedients per a la creació de les microreserves de flora els límits o números de parcel·la de les quals s'estableixen en l'annex IV. Aquestes zones i els seus propietaris queden sotmesos a les obligacions indicades en la base sisena de la norma esmentada.
  
Quart
  
Contra aquesta resolució, que exhaureix la via administrativa, s'hi pot interposar un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la notificació, de conformitat amb el que es disposa en els articles 58 i següents de la Llei Reguladora de la Jurisdicció Contenciosa Administrativa.
  
Abans de la interposició cal comunicar-ho a aquesta conselleria, de conformitat amb el que es disposa en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.